《海棠月》
元代·张玉孃

永夜无人玉漏迟，圃圃月上海棠枝。
月留凉露芳尘暗，花弄清晖淑影移。
粉黛三千春对镜，银波万顷晓凝脂。
深闺为尔牵愁兴，坐间容光强赋诗。

作者简介：松阳人，字若琼。号一贞居士。宋提举官张懋女。生有殊色，敏惠绝伦。嫁沈佺，未婚而佺卒。玉娘郁郁不乐，得疾卒，年二十八。文章酝藉，诗词尤得风人之体，时以班大家比之。有《兰雪集》。